b'\n_START_ARTICLE_\nDolfin-klassen\n_START_SECTION_\nUb\xc3\xa5dene\n_START_PARAGRAPH_\nDe f\xc3\xb8rste to ub\xc3\xa5de (Dolfin og Leviathan) blev doneret af Tyskland og den tredje (Tekumah) blev k\xc3\xb8bt af Israel. De f\xc3\xb8rste to enheder blev leveret i 1997 og den sidste i 1999. Under Golfkrigen (1991) blev tyske firmaer beskyldt for at st\xc3\xb8tte Iraks kemiske v\xc3\xa5benprogram, hvilket f\xc3\xb8rte til store protester i b\xc3\xa5de Tyskland og Israel. For at d\xc3\xa6mpe Israels bekymringer, og holde tyske v\xc3\xa6rfter besk\xc3\xa6ftiget, besluttede dav\xc3\xa6rende Forbundskansler Helmut Kohl at donere en st\xc3\xb8ttepakke til Israel indeholdende konstruktionen af to ub\xc3\xa5de._NEWLINE_I 2006 underskrev Israel en kontrakt med HDW om anskaffelsen af yderligere to ub\xc3\xa5de Disse to ub\xc3\xa5de er en opgraderet version af Dolfin-klassen med et "luftuafh\xc3\xa6ngigt fremdrivningssystem", som det p\xc3\xa5 den tysk/italienske 212-klasse submarines. Den 6. juli 2006 besluttede den tyske regering at betale et forskud p\xc3\xa5 konstruktionen, omkring 170 mio. euro, s\xc3\xa5 ub\xc3\xa5dene st\xc3\xa5r f\xc3\xa6rdig i 2012. De to ub\xc3\xa5de koster tilsammen omkring 1,3 milliarder euro, hvoraf Tyskland har betalt godt en tredjedel. B\xc3\xa5de Israel og Tyskland har n\xc3\xa6gtet at kommentere et potentielt salg af yderligere en enhed af denne type._NEWLINE_Dolfin-klassen erstattede den aldrende Gal-klasse som havde v\xc3\xa6ret i tjeneste siden slutningen af 1970\'erne.\n_START_SECTION_\nBev\xc3\xa6bning\n_START_PARAGRAPH_\nUb\xc3\xa5dene er udrustet med seks 533 mm torpedor\xc3\xb8r, hvorfra der ogs\xc3\xa5 kan affyres UGM-84 Harpoon. Ub\xc3\xa5dene er desuden udrustet med fire 650 mm torpedor\xc3\xb8r. Ub\xc3\xa5dene er ogs\xc3\xa5 i stand til at medbringe miner._NEWLINE_Jane\'s Defence Weekly rapporterer at Dolfin-klassen formentligt er bev\xc3\xa6bnet med kernev\xc3\xa5ben, hvilket g\xc3\xb8r Israel i stand til at sl\xc3\xa5 tilbage p\xc3\xa5 et eventuelt atomangreb p\xc3\xa5 landet. Rapporter om de fire 650 mm torpedor\xc3\xb8r antager at ub\xc3\xa5dene er i stand til at affyre Popeye Turbo krydsermissiler med atomspr\xc3\xa6nghoveder med en r\xc3\xa6kkevidde p\xc3\xa5 op til 1500 kilometer. Disse store torpedor\xc3\xb8r kan formentligt ogs\xc3\xa5 benyttes til at aflevere og opsamle specialstyrker.\n_START_SECTION_\nPatruljer\n_START_PARAGRAPH_\nIf\xc3\xb8lge nyhedsopdateringer er ub\xc3\xa5denes normale operationsomr\xc3\xa5de i Middelhavet. Efter at have stationeret en ub\xc3\xa5d i R\xc3\xb8dehavet i juni 2009, hvilket israelske medier tolkede som en advarsel til Iran, besluttede den israelske fl\xc3\xa5de i maj 2010 at holde mindst en ub\xc3\xa5d udrustet med atomv\xc3\xa5ben i omr\xc3\xa5det permanent som modsvar til Irans formodede anskaffelse af ballistiske missiler og dets atomv\xc3\xa5benprogram.\n_START_SECTION_\nYderligere anskaffelser\n_START_PARAGRAPH_\nI 2006 underskrev Israel en kontrakt med ThyssenKrupp om anskaffelsen af yderligere to undervandsb\xc3\xa5de fra datterselskabet HDW. Disse to nye undervandsb\xc3\xa5de skulle v\xc3\xa6re en opgraderet version med et deplacement der var 28 procent tungere end de f\xc3\xb8rste tre enheder i Dolphin-klassen og var udstyret med et luftuafh\xc3\xa6ngigt fremdrivningssystem (AIP) i stil med den tyske Type 212A-klasse. Den 6. juli 2006 besluttede Tysklands regering at finansiere forskuddet til produktionen af de to enheder i den 2. serie, omkring 170 millioner euro. De to undervandsb\xc3\xa5de koster, med alt inklusiv, omkring 1,3 milliarder euro hvoraf en tredjedel var finansieret af Tyskland. I 2010, ben\xc3\xa6gtede b\xc3\xa5de Israel og Tyskland at der fandt dr\xc3\xb8ftelser sted omkring produktionen af en sjette enhed. Dog bestilte Israel i 2011 en 6. undervandsb\xc3\xa5d i klassen som efter sigende blev k\xc3\xb8bt for 1 milliard USD uden tilskud fra Tyskland. I juli 2011 under et m\xc3\xb8de mellem den tyske forsvarsminister Thomas de Maizi\xc3\xa8re, den israelske premierminister Benjamin Netanyahu og Israels forsvarsminister Ehud Barak, kom man frem til en aftale om et tysk tilskud p\xc3\xa5 135 mio USD af de 500-700 mio USD som blev den endelige pris p\xc3\xa5 den 6. undervandsb\xc3\xa5d. Der Spiegel rapporterede senere at Tyskland havde truet med at tr\xc3\xa6kke sig fra aftalen efter udvidelsen af en r\xc3\xa6kke israelske bos\xc3\xa6ttelser. Amos Gilad fra det israelske forsvarsministerium afkr\xc3\xa6ftede dette rygte og fastslog at kontrakten fortsatte som planlagt. Tyske kilder fortalte at ub\xc3\xa5dshandelen kun fortsatte som en betingelse for at Israel opt\xc3\xb8ede det pal\xc3\xa6stinensiske selvstyres frosne \xc3\xb8konomiske midler.'